laion/Wikipedia-Exotic huggingface dataset:
שלום מקנזי

שלום מקנזי (נולד ב-12 ביוני 1976) הוא יזם, איש עסקים ומיליארדר ישראלי. נכון לשנת 2024, מוערך מקנזי בשווי של כ-1.4 מיליארד דולרים, לפי מגזין פורבס. מקנזי גדל בבת ים. אביו היה יזם נדל"ן, ואילו אמו עקרת בית. בילדותו עבר עם משפחתו להתגורר בארצות הברית, בעקבות עסקיו של אביו. בשנת 2002 החל מקנזי את דרכו בתחום פיתוח טכנולוגיות להימורים בספורט, ולאחר כשנה היה ממקימיה של חברת 10BET LTD UK (אנ'). שהציעה למשתמשיה פלטפורמה להימורים מקוונים בספורט. בשנת 2007 הקים את חברת SBTech, חברה לפיתוח טכנולוגיות להימורים בספורט, אתרי הימורים, לוטו ממשלתי ועוד. בשנת 2020 היו ב-SBTech למעלה מ-1,200 עובדים, כ-11 אתרים פיזיים בכל העולם, ופעלה ב-15 שוקי הימורים מפוקחים. החברה זכתה בפרס "ספקית ההימורים בספורט" של השנה, לפי אתר Gaming Intelligence. בשנת 2020 התמזגה SBTech במיזוג משולש הופכי עם חברת DraftKings (אנ'), בעסקת SPAC (יחד עם החברה הציבורית Diamond Eagle). ב-2021 נטען על ידי קרן הגידור הינדנבורג (Hindenburg Research) כי מחצית מהכנסות החברה מגיעות ממדינות שבהן הימורים אינם חוקיים. בעקבות הדו"ח הוגשה תובענה ייצוגית כנגד החברה על ידי בעלי המניות, אך תביעה זו נדחתה על ידי בית משפט בניו יורק. לאחר המיזוג, הפך מקנזי לחבר הנהלה ב-DraftKings, ובעל המניות הפרטי הגדול ביותר בחברה. בשנת 2023 פרש מתפקידו הניהולי ב-DraftKings. בשנת 2021 רכש מקנזי NFT מקולקציית CryptoPunks (אנ') מבית המכירות הפומביות סות'ביס, בשווי 11.8 מיליון דולרים, אחת מעשר יצירות ה-NFT היקרות ביותר שנמכרו אי פעם. בנוסף, בשנת 2022 היה ממקימיה של Dminti, פלטפורמה המאפשרת לאמנים להטביע יצירות אמנות דיגיטליות. מקנזי נשוי למאיה ואב לארבעה ילדים. מתגורר בסביון. מדיה וקבצים בנושא שלום מקנזי בוויקישיתוף Shalom Meckenzie, Forbes (באנגלית) SBTech, iGB, ‏2020-10-08 (באנגלית אמריקאית) "שלום מקנזי". TheMarker. נבדק ב-2024-02-16. Kurt Badenhausen, Soaring DraftKings Stock Makes Israeli Entrepreneur A Billionaire, Forbes (באנגלית) Gaming Intelligence Sports Betting Supplier of the Year – SBTech, GAMING INTELLIGENCE, ‏4 בפברואר, 2020 MarketInsite, Latest SPAC: Insight into DraftKings’ Listing, Nasdaq, ‏27-4-2020 Jesse Pound, Fantasy sports company and bookmaker DraftKings to become public company, CNBC, ‏2019-12-23 (באנגלית) אופיר דור, ‏מאוויר פסגות לתביעות ייצוגיות: הישראלי שהתחיל את גל הספאק מסתבך, באתר גלובס, 18 ביולי 2021 John Holden, Analysis: DraftKings Shareholder Litigation Kicked To The Curb, www.legalsportsreport.com, ‏23 ינואר 2023 Todd Shriber, Shalom McKenzie Joins DraftKings Board, Holds 34.6 Million Shares, Casino.org, ‏2020-05-04 (באנגלית אמריקאית) CTech, The Israeli connection behind Michael Jordan’s deal with DraftKings, CTECH - www.calcalistech.com, ‏2020-09-03 DraftKings' Billionaire-Backed Crypto Analytics Firm CoinScan Raises $6.3M, Yahoo Finance, ‏2023-09-21 (באנגלית אמריקאית) Top 10 most expensive NFTs ever sold, Dexerto, ‏2023-10-04 (באנגלית) Decrypt / Ekin Genç, DraftKings Billionaire: Why I Paid $11.8 Million for a CryptoPunk NFT, Decrypt, ‏2021-06-11 (באנגלית אמריקאית) Revolutionary new metaverse merges traditional art with technology, The Jerusalem Post | JPost.com, ‏2022-11-19 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שלום מקנזי".
ריברהד נטוורקס

ריברהד נטוורקס (באנגלית: Riverhead Networks) הייתה חברת אבטחת מחשבים שבסיסה בנתניה, ישראל ובקופרטינו, קליפורניה. החברה נרכשה על ידי סיסקו מערכות ב-22 במרץ 2004. ריברהד נטוורקס נוסדה בשנת 2000 בתל אביב על ידי יהודה אפק, ענת ברמלר-בר, דן טואיטו ויובל רחמילביץ. מימון ראשוני ניתן על ידי קרנות ג'מיני ישראל, כור ונצ'רז ואינטל השקעות. ב-22 במרץ 2004 חברת סיסקו מערכות שילמה 44 מיליון דולר כדי לרכוש את השליטה המלאה בחברה (מתוכם 5 מיליון דולר כספים שהושקעו בסבב B של סיסקו). בעקבות הרכישה על ידי סיסקו הועבר מרכז הפיתוח של החברה ומוזג עם מרכז הפיתוח של סיסקו ישראל בנתניה. ריברהד נטוורקס סיפקה פתרונות להגנה מפני מתקפת מניעת שירות מבוזרת (DDoS) על ידי שימוש בסדרה של אלגוריתמים. הטכנולוגיה של של החברה מאפשרת למערכות ה-IT של החברה להמשיך לפעול, אפילו בעיצומה של התקיפה. התקפת מניעת שירות סיליקון ואדי Riverhead Networks קרנות ג'מיני ישראל Ben-yehuda, Eynav (2004-06-24), "Cisco Israel hiring 70 software engineers for the newly acquired Riverhead Networks", The Marker, אורכב מ-המקור ב-2011-07-13, נבדק ב-2009-11-11 הארץ, סיסקו מחדשת הרכישות בישראל: רכשה סטארט-אפ ישראלי תמורת 39 מיליון דולר, באתר TheMarker‏, 23 במרץ 2004
אומד-L

בסטטיסטיקה, אומד-L הוא אומד שהוא צירוף ליניארי של סטטיסטי הסדר (שנקרא גם סטטיסטי-L ). זה יכול להיות סטטיסטי סדר בודד, כמו בחציון (של מספר אי זוגי של ערכים), או צירוף ליניארי של כל סטטיסטי סדר, כמו בממוצע. היתרון העיקרי של אומדי-L הוא שהם לרוב סטטיסטים מאוד פשוטים ולעיתים קרובות חסינים: בהינתן נתונים ממוינים, הם קלים מאוד לחישוב ולפרשנות. לעיתים קרובות יש להם עמידות גבוהה מפני השפעה של נתונים חריגים. לכן הם שימושיים בסטטיסטיקה חסינה ובסטטיסטיקה תיאורית. עם זאת, הם לעיתים קרובות פחות יעילים מאומדי-M. בנסיבות רבות, אומדי-L מתאימים לקבלת אומדן ראשוני. דוגמה בסיסית היא החציון. נתונים n ערכים x 1 , … , x n {\displaystyle x_{1},\ldots ,x_{n}} , אם n = 2 k + 1 {\displaystyle n=2k+1} הוא אי־זוגי, החציון שווה ל- x ( k + 1 ) {\displaystyle x_{(k+1)}} , סטטיסטי הסדר ה- k + 1 {\displaystyle k+1}  ; אחרת, אם n = 2 k {\displaystyle n=2k} הוא זוגי, החציון הוא הממוצע של שני סטטיסטי סדר: ( x ( k ) + x ( k + 1 ) ) / 2 {\displaystyle (x_{(k)}+x_{(k+1)})/2} . בשני המקרים אלו החציון הוא צירוף ליניארי של סטטיסטי סדר, ולכן הוא דוגמה פשוטה לאומד-L. דוגמאות נוספות מסודרות לפי מספר סטטיסטי הסדר המעורבים: המקסימום, המינימום, או כל סטטיסטי סדר בודד, שברון, אמצע הטווח, הטווח, טווח קטום (כולל הטווח הבין-רבעוני ), ממוצע קטום (כולל את הממוצע הבין-רבעוני ) והממוצע.
חלב אפוי

חלב אפוי (ברוסית: топлёное молоко; באוקראינית: пряжене молоко; בבלארוסית: адтопленае малако) הוא מגוון של חלב מורתח שהיה פופולרי במיוחד ברוסיה, באוקראינה ובבלארוס. המשקה נעשה על ידי בעבוע של חלב על אש נמוכה במשך שמונה שעות או יותר. חלב אפוי היה פופולרי יחסית גם מחוץ לרוסיה. הוא נחשב לטעים יותר מחלב מבושל, ותואר בספרות הרפואית כמתאים וקל יותר לעיכול. המתכון הפשוט ביותר שהוצע על ידי ספרי בישול מהמאה ה-19 לחלב אפוי הורה להשאיר חלב בתנור למשך הלילה, אולם ניתן היה למצוא גם מתכונים משוכללים יותר. באזורים כפריים, חלב אפוי נוצר על ידי השארת קנקן חלב מבושל בתנור למשך יום או לילה עד שהוא צופה בקרום חום. חשיפה ממושכת לחום גורמת לתגובות בין חומצות האמינו של החלב לבין הסוכרים, וכתוצאה מכך נוצרת תגובת מייאר היוצרת תרכובות מלנואידין המעניקות לחלב צבע קרמי וטעם קרמלי. הרבה מאוד לחות מתאדה, וכתוצאה מכך מתרחש שינוי במרקם. הכיריים בבית עץ רוסי מסורתי (איזבה ברוסית: Изба) מחזיקים "טמפרטורות בישול משתנות על סמך מיקום המזון בתוך התנור". כיום מייצרים חלב אפוי בקנה מידה תעשייתי. למשל חלב צרוב, שהוא נקי מחיידקים ומאנזימים וניתן לאחסן אותו בבטחה בטמפרטורת החדר עד ארבעים שעות. חלב אפוי תוצרת בית משמש להכנת מגוון עוגות, פשטידות, פאיים ועוגיות. צריכה לטווח ארוך של חלב אפוי עשויה לסייע בפתרון אלרגיה לחלב. עם זאת, במקרים מסוימים, הסובלנות שנרכשת בדרך זו מתבטלת עם הזמן והאלרגיה חוזרת. ראז'נקה ווארנץ הם מוצרי חלב אפוי מותסס, סוג של יוגורט מסורתי. זהו משקה ארוחת בוקר נפוץ באוקראינה, בבלארוס וברוסיה. בקהילות איכרים, וארנץ נוצר בתנור המזרח סלאבי המסורתי על ידי "אפיית חלב מוחוץ לצבע חום זהוב". בעידן הסובייטי, השם "ריאז'נקה יושם על משקה שיוצר על ידי הממשלה בצבע קרם ללא כרום. חלב מרוכז ממותק מקורמל, או ריבת חלב, הם מוצרים דומה המשמשים במאפים תוצרת בית, המוכנים לרוב על ידי חימום ממושך של פחיות חלב מרוכז שלא נפתחו. מדיה וקבצים בנושא חלב אפוי בוויקישיתוף "Топленое молоко с фермы - ЭкоФерма". אורכב מ-המקור ב-2013-07-10. נבדק ב-2016-02-04. "Линейка "Рузского Молока" расширяется - Топленое Молоко". אורכב מ-המקור ב-8 במאי 2014. {{cite web}}: (עזרה) "Молоко топленое 4% | Избёнка". אורכב מ-המקור ב-2013-03-17. נבדק ב-2013-03-20. Wood, Catherine (1884). "Food and cookery for infants and invalids". The Health exhibition literature: Health in diet. London. p. 436. Hale, Sarah (1857). Mrs. Hale's New Cook Book. p. 458. Bishop, Frederick (1864). The wife's own book of cookery. p. 360. Ellet, Elizabeth (1872). The New Cyclopaedia of Domestic Economy and Practical Housekeeper. p. 520. Quoted from: Glenn Randall Mack, Asele Surina. Food Culture In Russia And Central Asia. Greenwood Press, 2005. מסת"ב 0-313-32773-4. Page 22. Joan H.Dunlop, Corinne A.Keet, Kim Mudd, Robert A.Wood (בספטמבר–באוקטובר 2018). "Long-Term Follow-Up After Baked Milk Introduction". The Journal of Allergy and Clinical Immunology: In Practice. 6 (5): 1699–1704. doi:10.1016/j.jaip.2018.01.024. PMC 6113119. PMID 29408418. {{cite journal}}: (עזרה)תחזוקה - ציטוט: multiple names: authors list (link) Glenn Randall Mack, Asele Surina. Food Culture in Russia and Central Asia. Greenwood Publishing Group, 2005. מסת"ב 9780313327735. Page 86. Genevra Gerhard. The Russian's World: Life and Language. 3rd ed. מסת"ב 9780893572938. Page 113.
Concurrency (מדעי המחשב)

במדעי המחשב, concurrency (על פי האקדמיה ללשון העברית: בו־זמניות) היא היכולת של חלקים או יחידות שונות של תוכנית, אלגוריתם או בעיה להתבצע בסדר אקראי או בחלקי, מבלי להשפיע על התוצאה. רעיון זה מאפשר ביצוע של מספר פעולות מקביל, וכך לאפשר שיפור משמעותי במהירות הכוללת של ביצוע הפעולות במערכות מרובות מעבדים (multiprocessor) ומרובות ליבות מחשב. במונחים טכניים יותר, concurrency מתייחסת לפירוק של תוכנית, אלגוריתם או בעיה לרכיבים או יחידות חישוב שאינן תלויות בסדר או בסדר חלקי. לפי רוב פייק (אנ'), מקביליות היא ההרכבה של ביצוע חישובים שונים כאשר כל חישוב הוא עצמאי ולא תלוי באחרים. Concurrency אינה כוללת בהכרח מקבילוּת (parallelism): cuncurrency היא התמודדות עם הרבה דברים בבת אחת לעומת מקבילות שהיא עשיית הרבה דברים בבת אחת. Concurrency היא אסטרטגיה להתמודדות, לעומת מקבילות שהיא קונספט הנוגע לביצוע. Concurrency מספקת דרך לבנות פתרון לבעיה שעשויה (אך לא בהכרח) להיות ניתנת לפתרון בעזרת חישוב מקבילי. פותחו מספר מודלים מתמטיים לחישוב Concurrency כללי. ביניהם רשתות פטרי, חישובי תהליך (Process calculus), מכונת גישה אקראית מקבילה (Parallel RAM), מודל השחקן (Actor model) ושפת התיאום של ריאו (Reo Coordination Language). עיבוד מקבילי מדיה וקבצים בנושא Concurrency בוויקישיתוף Lamport, Leslie (ביולי 1978). "Time, Clocks, and the Ordering of Events in a Distributed System" (PDF). Communications of the ACM. 21 (7): 558–565. doi:10.1145/359545.359563. נבדק ב-4 בפברואר 2016. {{cite journal}}: (עזרה) "Go Concurrency Patterns". talks.golang.org. נבדק ב-2021-04-08. "Concurrency is not Parallelism". talks.golang.org. נבדק ב-2021-04-08.
היבר מאנינג ולס

היבר מאנינג ולס (באנגלית: Heber Manning Wells; 11 באוגוסט 1859 – 12 במרץ 1938) היה פוליטיקאי ובנקאי אמריקאי שכיהן כמושל יוטה הראשון ודמות מפתח בעיצוב המדינה החדשה שהתקבלה לארצות הברית. ולס נולד בסולט לייק סיטי ב-11 באוגוסט 1859, בנם של דניאל ה. ולס ומרתה גיבנס האריס. הוא צאצאם של שניים ממושלי קולוניית קונטיקט לשעבר, תומאס ולס וג'ון ובסטר. אביו היה דמות בולטת בכנסיית ישוע המשיח של קדושי אחרית הימים וכיהן כראש עיריית סולט לייק סיטי. אחיו היה בריאן ה. ולס, מייג'ור גנרל בצבא ארצות הברית. היבר ולס למד בבתי הספר של סולט לייק סיטי, סיים את לימודיו באוניברסיטת יוטה ב-1875 ולאחר מכן השתלב בעולם הבנקאות ובשלטון מקומי. ולס היה מנהל "חברת יוטה לחסכון ונאמנות" ודירקטור בבנק המדינתי של יוטה. הוא גם היה פעיל בחייה האזרחיים של סולט לייק סיטי, כולל חברות במועדון הגברים "אלטה", פעלתנות בארגון "בני המהפכה האמריקאית" ו"בני חלוצי יוטה". לאחר ששימש כסגן מתעד העיר ומבקר העירייה ג'ון תומאס קיין, ולס מילא תפקיד זה בעיריית סולט לייק סיטי מ-1882 עד 1890, וב-1887 היה מזכיר הוועידה החוקתית של טריטוריית יוטה. הוא נבחר לכהונה במועצת העבודות הציבוריות של העיר ב-1890 וב-1893. ב-1892 התמודד לא הצלחה לראשות העירייה. בשנת 1895 היה ציר בוועידה שניסחה את חוקת המדינה, מה שהביא לקבלתה של יוטה כמדינה ה-45 בארצות הברית. ב-1895 ניצח ולס את יו"ר המפלגה הרפובליקנית של יוטה, צ'ארלס קריין, ואת מושל הטריטוריה לשעבר ארתור לויד תומאס בבחירות למועמדות הרפובליקנית לתפקיד מושל יוטה. בבחירות הכלליות גבר על ג'ון תומאס קיין (אנ'), מועמד המפלגה הדמוקרטית. ולס נבחר לתקופת כהונה בת חמש שנים, אשר נקבעה לתקופה זו כדי לקבוע בחירות אחת לארבע שנים בשנים זוגויות החל משנת 1900. ב-1900 נבחר מחדש לכהונה בת ארבע שנים, והביס את המועמד הדמוקרטי ג'יימס מויל. ולס, שהושבע לתפקידו בגיל 36, הוא האדם הצעיר ביותר שכיהן כמושל יוטה. כהונתו הראשונה של ולס עסקה בהרכבה ובארגון של ממשלת המדינה החדשה, כולל מיסוד הרשות השופטת ומחלקות הרשות המבצעת. דאגה מתמשכת לגבי זמינות המים הן לחקלאות והן לאוכלוסייה הגדלה בהתמדה הובילה בשנת 1897 לחקיקת החוקים הראשונים ביוטה הנוגעים להשקיה ולזכויות מים. ולס גם היה תומך בהקמת המוסד הלימודי "Branch Normal School" להכשרת מורים, שהפך מאוחר יותר לאוניברסיטת דרום יוטה. בנוסף, הוא תמך ביצירת הארגון הראשון במימון המדינה לתמיכה באומנויות, שהפך בסופו של דבר למועצת האומנויות של יוטה. במהלך כהונתו הראשונה קיבלה המדינה מהממשלה הפדרלית של ארצות הברית אדמות פדרליות של הבסיס הצבאי פורט דאגלס למען הקמת אוניברסיטת יוטה. ב-1900 מינה את אמה ג'. מקוויקר כמפקחת המדינתית על הוראה ציבורית, ובכך נהייתה לאישה הראשונה שמילאה תפקיד ציבורי במדינה. בשלהי כהונתו השנייה התכוון להתמודד אל הסנאט של ארצות הברית, אך ויתר על כך לבקשתו של חבר הקונגרס ג'ורג' סאת'רלנד, שלבסוף נבחר לסנאט. ב-1904 התמודד ולס לתקופת כהונה הנוספת כמושל אך הפסיד את מועמדות המפלגה הרפובליקנית לג'ון כריסטופר קטלר. לאחר הפסדו בבחירות המקדימות שב לעסוק בבנקאות ולתפקידיו בעיריית סולט לייק סיטי. בערוב ימיו היה עורך-שותף של העיתון "Deseret News". ב-12 במרץ 1938 לקה בשבץ מוחי ומת. הוא נטמן בבית העלמין של סולט לייק סיטי. מדיה וקבצים בנושא היבר מאנינג ולס בוויקישיתוף היבר מאנינג ולס, באתר "Find a Grave" (באנגלית) היבר מאנינג ולס, באתר Utah History Encyclopedia (באנגלית)
ויקטור קינגיספ

ויקטור קינגיספ (24 במרץ 1888 - 4 במאי 1922) היה פוליטיקאי בולשביקי אסטוני ורוסי, סגן יושב ראש של צ'קה, חבר בוועדה המבצעת המרכזית של רוסיה הסובייטית. קינגיספ נולד בנפת קארמה, שבאי סארמאה באסטוניה. ב- 1906 התחיל ללמוד בקתדרה למתמטיקה ופיזיקה באוניברסיטת סנקט פטרבורג, ב-1910 התחיל ללמוד שם בקתדרה לשפות גרמאניות ורומאניות ובשנת 1917 סיים את הפקולטה למשפטים. היה ממייסדי המפלגה הקומוניסטית של אסטוניה. מונה לחבר בכיר בוועדה המבצעת המרכזית של רוסיה הסובייטית (ועדת "הפרלמנט" הבולשביקי המפקחת על תפקוד הממשלה). היה חוקר בכיר בו.צ'.ק. (לימים נ.ק.ו.ד.) ואחר כך היה סגן יו"ר ו.צ'.ק. בסוף 1918 נשלח לאסטוניה לפקד על המחתרת הקומוניסטית. ב-3 במאי 1922 נעצר על ידי המשטרה, הואשם בבגידה בארצו והוצא להורג בטאלין, בליל 4 במאי. קינגיספ היה נשוי פעמיים והיה אב לשני בנים. בנו סרגיי קינגיספ (1909–1941) היה קצין בנ.ק.ו.ד. ולאחר סיפוחה של אסטוניה לברית המועצות בקיץ 1940 היה אחראי על הוצאתם להורג של תושבי אסטוניה רבים החפים מפשע. הממשלה הסובייטית שינתה את שם העיר יאמבורג (Ямбург) במחוז לנינגרד לקינגיספ (Кингисепп) לזכרו. במהלך השלטון הסובייטי באסטוניה לאחר מלחמת העולם השנייה, שונה שמה של העיר קורסארה לקינגיספ (Kingissepp) באופן דומה, בשנת 1952. השם המקורי הוחזר בשנת 1988 (בדיוק מאה שנה לאחר הולדתו של קינגיספ). מדיה וקבצים בנושא ויקטור קינגיספ בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דונג ג'ה-האו

הרפובליקה העממית של סין זהו שם סיני; שם המשפחה הוא דונג. דונג ג'ה-האו (במנדרינית: 董志豪; נולד ב-31 במרץ 2005) הוא שחיין סיני, אלוף עולם (דוחה 2024) וסגן אלוף משחקי אסיה (האנגג'ואו 2022) במשחה ל-200 מטר חזה. באליפות האביב של הרפובליקה העממית של סין שנערכה במרץ סיים במקום השני במשחה ל-200 מטר חזה בשיא עולם חדש לנוער של 2:08.83 דקות. באליפות העולם שנערכה ביולי בפוקואוקה שביפן סיים במקום רביעי בשיא עולם חדש לנוער של 2:08.04 דקות, כשהוא שובר את שיא העולם לנוער שקבע בעצמו בשלב חצי הגמר ועמד על 2:08.47 דקות. במשחקי אסיה שנערכו בספטמבר בהאנגג'ואו שברפובליקה העממית של סין זכה במדליית כסף במשחה ל-200 מטר חזה בתוצאה של 2:08.67 דקות. באליפות העולם שנערכה בפברואר בדוחה שבקטר זכה במדליית זהב במשחה ל-200 מטר חזה בשיא אישי חדש של 2:07.94 דקות, לפני קספר קורבו מהולנד (2:08.24 דקות) וניק פינק מארצות הברית (2:08.85 דקות). בנוסף, סיים במקום 16 במשחה ל-100 מטר חזה בתוצאה של 1:00.45 דקות, ובמקום 11 במשחה שליחים 4x100 מעורב משולב בתוצאה של 3:48.16 דקות. 50 מטר חזה: 27.58 שניות (2023) 100 מטר חזה: 59.73 שניות (2023) 200 מטר חזה: 2:07.94 דקות (2024)
מדובוחה

מֶדוֹבוּחָה (ברוסית: Медовуха; באוקראינית: Медуха; בבלארוסית: Медавуха) הוא משקה אלכוהולי סלבי על בסיס דבש. המשקה דומה מאוד לתמד, אבל מדובוחה מיוצר הרבה יותר מהר (בפחות מחודש של תסיסה). המילים מֶד ומדובוחה קשורות קשר הדוק וחוזרות למילה הפרוטו-הודו-אירופית "médʰu" (דבש). המשקה מיוצר במזרח אירופה מאז ימי האלילים, הוא נשאר פופולרי גם לתוך המאה ה-19 (בניגוד למערב אירופה, שם בימי הביניים כבר הוחלף המד בעיקר ביין ובבירה). חקלאות דבש בר הייתה אחת המקצועות הסלאביים הראשונים. הם גילו שניתן להתסיס דבש, והדבש המותסס הראשון הופיע כמוצר יוקרה באירופה, לשם הוא יובא בכמויות אדירות. התסיסה בדבש מתרחשת באופן טבעי במשך 15 עד 50 שנה, מה שהפך את המוצר ליקר מאוד ונגיש רק לבני האצולה. עם זאת, הסלאבים גילו שהתסיסה יכולה להתרחש הרבה יותר מהר כאשר תערובת הדבש הייתה מחוממת, מה שאיפשר למדובוחה להפוך למשקה עממי בשטחה של הרוס של קייב. מדיה וקבצים בנושא מדובוחה בוויקישיתוף Кабакчи, В. В. (2002). Англо-английский Словарь Русской Культурной Терминологии, Russe (באנגלית). Soyuz. p. 215. ISBN 978-5-94033-089-9. "Medovukha: The King of Slavic Honey Drinks" (באנגלית). 2021-10-04. נבדק ב-2023-11-19.
שירות עצמי (שיר)

"שירות עצמי" הוא שיר שנכתב והולחן על ידי דני סנדרסון. השיר מופיע באלבומה הראשון של להקת כוורת. השיר נכתב בתחילת פעילותה של הלהקה לפני שפשנל, האמרגן החל לעבוד עם הלהקה, בעקבות מותו של אחי אמו של סנדרסון, שמותו טלטל אותו מאד. הלהקה הופיעה בתיכון בליך ברמת-גן וביצעה גרסאות כיסוי לשירים של המי, הביטלס וג'ימי הנדריקס. עם הכסף שהרוויחה הקליטה הלהקה שני שירים, את "שירות עצמי" ו"לא ידענו מה לעשות". אלה שני השירים הראשונים של הלהקה ששודרו ברדיו. שני השירים לא זכו להצלחה בתחילה. השיר נכתב על אדם בשלהי ימיו עורך סיכום על תחנות חייו, מלידתו ועד מותו. שירות עצמי, סרטון בערוץ "כוורת הערוץ הרשמי", באתר יוטיוב (אורך: 02:45) רז שכניק, על איזו כוכבת ענקית נכתב "היא לא תדע"?: הסודות מאחורי הלהיטים של סנדרסון, באתר ynet, 15 בפברואר 2024 50 שנה לכוורת: הסיפורים מאחורי השירים, באתר p.ynet.co.il (באנגלית)
דביבון

המונח "רקון" מפנה לכאן. לערך העוסק בכלי רכב של חיל האיסוף הקרבי, ראו רקון (רכב תצפית). דביבון או רָקוּן (שם מדעי: Procyon) הוא סוג של יונק שמקורו באמריקה. מין הדביבון הידוע ביותר באמריקה הצפונית ובאירופה הוא הדביבון המצוי. הדביבון נקרא גם "הדוב הרוחץ" משום שבטרם אכילתו דבר מה מחפש הדביבון נהר, נחל או מקור מים אחר כדי לשטוף את מזונו מספר פעמים. הדביבונים הם אוכלי כל פעילי לילה. מזונם מגוון, וכולל גרגרים, חרקים, ביצים, סרטנים ובעלי חיים קטנים. אורכם של הדביבונים נע בין 50–100 ס"מ (כולל הזנב). אורך זנבם נע בין 20–40 ס"מ. משקלם נע בין 4.5–16 ק"ג. הדביבונים הזכרים בדרך כלל יותר גדולים מהנקבות. לדביבונים חוש מישוש מאוד מפותח, וחלק גדול ממוחם מוקדש לפענוח אותות שמגיעים מכפות ידיהם. הדבר משמש לאיתור מזון בנחלים, כשהם ממששים את קרקעית הנחל, כאשר ראשם מחוץ למים. תוחלת החיים של דביבונים בשבי יכולה להגיע ל-20 שנים ואילו בטבע נדיר לראות דביבון מעל גיל 12. במספר מדינות בארצות הברית ניתן לגדל דביבונים כחיות מחמד באופן חוקי. דביבונים צדים את מזונם בלילה, וטרפם משתנה בין העונות, באביב רוב מזונם ארנבונים עופות קטנים ובונים צעירים. מזונם בקיץ הוא ברובו צמחי, וחלק קטן ממנו הוא סרטנים וצפרדעים. בסתיו הם מקדישים הדביבונים כמעט את כל זמנם למציאת מזון שכן הם חייבים להכין מאגרים לחורף. בלוטים, אגוזים ופירות יבשים אחרים, כמו גם חרקים נצרכים בסתיו בכמויות גדולות. בחורף, בעת שהם בלתי פעילים יחסית, אוכלים הדביבונים ממה שמזדמן להם כגון פגר אייל. אם הם קרובים לכפר או חווה הם עשויים להפוך את הפחים ולחטט בתוכנם. בחופי ימים הם מלקטים צדפות שונות, את החיה גופא הם מוציאים מתוך הקונכייה במיומנות מדהימה. דביבון מצוי (Procyon lotor) דביבון סרטנים (Procyon cancrivorus) דביבון קוסומל (Procyon pygmaeus) Procyon rexroadensis – נכחד הדביבון שימש מקור מזון לחלוצים הראשונים שבאו לאמריקה מאירופה. מאז המאה ה-20 הדביבון הסתגל היטב לחיים עירוניים והוא מהווה מטרד לבני אדם. דביבונים מרבים לפלוש לפחי אשפה ויכולים להיות תוקפניים ונשכניים ואף לטרוף חיות מחמד כמו חתולי בית. הדביבון הוא אחד מבעלי החיים הגדולים שהצליחו להסתגל היטב להתפתחות האדם. באמריקה, אזורי הפרברים וחלק מהערים הגדולות מאכלסים מספר רב של פרטים. אוכלוסיית הדביבונים משגשגת על מזון שהושג מפחי אשפה וממזון של חיות מחמד. דביבון, באתר ITIS (באנגלית) דביבון, באתר NCBI (באנגלית) דביבון, באתר Animal Diversity Web (באנגלית) דביבון, באתר האנציקלופדיה של החיים (באנגלית) דביבון, באתר GBIF (באנגלית) דביבון, באתר אנציקלופדיה בריטניקה (באנגלית) נדב לוי, טבע הדברים, המירוץ אל הצ'יפס: איך שורדים הדביבונים?, באתר ynet, 24 בדצמבר 2011 מילון בעלי חיים: נכר (תשל"ב), 1972, באתר האקדמיה ללשון העברית
כלב רועים קנגל

כלב רועים קנגל (בטורקית: Kangal Çoban Köpeği) הוא גזע כלבים שריריים, גדולים וחסונים, המשמש לשמירה ולהגנת חיות-משק במרכז אסיה הקטנה, משם מקורו, במאות השנים האחרונות. כלבים אלו משמשים לשמירה על עדרי צאן ובקר מפני טורפים, וכן ככלבי עבודה בשירות המשטרה והצבא. הגזע קרוי על שם העיירה קנגל שבמחוז מרכז אנטוליה.  הקנגל התקבל באופן סופי ואושר כגזע מוכר על ידי הפדרציה הבין-לאומית לכלבנות, בשנת 1989. תקן הגזע האחרון פורסם בשנת 2018. פרוות הקנגל מגוונת הן בגוון והן בדוגמאות. צבעיה העיקריים נעים בין חום בהיר לחום כהה, עם גוונים של "אפור זאבי". כתמים של שיזוף או פסים לאורך הגוף עשויים להופיע. מאפיין ייחודי של גזע זה הוא ה"מסכה השחורה" - כתם שחור סביב הלוע, שיכול להגיע גם עד לאוזניים, לחלקן או לכל שטח הפנים. צבע המסכה עשוי להשתנות בין שחור עמוק לגווני חום כהה, כחלחל, אפור כהה וסגלגל - אפור בהיר - חום. מועדון הכלבים הבריטי הכיר רשמית בקנגל כגזע נפרד באפריל 2013. לפני כן, נחשבו כלבים אלו לתת-גזע של כלב רועים אנטולי. ההכרה הרשמית תרמה להגברת המודעות לגזע הזה, והרחיבה את תפוצתו. מאז 1994 נעשה בנמיביה שימוש בכלבי הקנגל לסיוע במאמץ לשימור ברדלסים. קרן שימור הברדלסים של נמיביה פיתחה תוכנית ייחודית לעידוד השימוש בכלבי רועים קנגל כשומרי עדרים. כלבי הקנגל מגינים בהצלחה על עדרים מקומיים מפני ברדלסים, הגנה שצימצמה את הצורך להרוג ברדלסים, ובכך תורמים לשימור אוכלוסיות הברדלסים הנמצאים בסכנת הכחדה. השיטה הוכחה כיעילה ביותר, עם צמצום אובדן בעלי החיים ב-80 עד 100 אחוז בחוות בהן הוצבו הכלבים. גור קנגל כלב קנגל וטלה גורי קנגל כלב קנגל ענוד צווארון עם קוצי-מתכת נגד תקיפות זאבים. בסיס הצוארון מגן על הגרון ועל עורקי הצוואר של הכלב, והקוצים נועדו להדוף נשיכות בצווארו וגם לפגוע בזאבים המנסים לתקוף אותו כלב קנגל טורקי . לונדון: מועדון הכלבנות. הגישה לאוגוסט 2022., באתר thekennelclub - ויקפדיה אנגלית מאיפה הגזע, באתר pupper הפדרציה הסינולוגית הבינלאומית. ניגש בינואר 2023. News >Dog World >Dog World Home >Dogworld, web.archive.org, ‏2013-12-31 Recognition of the Turkish Kangal dog - The Kennel Club, web.archive.org, ‏2012-10-11 Katherine Ripley Updated: May 03, 2023 | 3 Minutes Updated: May 03, 2023 | 3 Minutes, Anatolian Shepherd Dog: Fun Facts About This Historic Breed, American Kennel Club (באנגלית) קתרין ריפלי, הם גם מגינים על צ'יטות בנמיביה, באתר akc.org, ‏03 במאי 2023
6 אבות

6 אבות היא תוכנית מציאות תיעודית ישראלית המהווה תוכנית בת של התוכנית "6 אימהות". התוכנית העוקבת אחר האבהות של שישה גברים מפורסמים. התוכנית שודרה מ-9 באפריל עד 26 באפריל 2018 ברשת 13 וכללה 5 פרקים. בספטמבר 2021 עלתה תוכנית ההמשך "חיים של אבא" ברשת 13. התוכנית עוקבת אחר שישה אבות ידוענים ועוסקת בהתמודדותם עם סוגיות מרכזיות בחייהם: שילוב בין הקריירה להורות, הנוכחות בחיי הילדים, התנגשות בין ערכים לרצונות הילדים ודילמות בנוגע לחינוך הילדים. כל פרק מורכב מקטעים שונים בהם מופיע משתתף אחד בתוכנית. בין הקטעים מקשרים התגובות של ששת האבות שיושבים בחדר אחד וצופים בהם. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי אודי דוידי – בן 42, זמר. נשוי ללילך ואב ל-7 ילדים. סא"ל גלעד אברילינג'י – בן 35, מפקד גדוד 601 בחיל הנדסה קרבית. נשוי לליטל ואב ל-2 ילדים. דודו פישר – בן 66, חזן, זמר ושחקן. נשוי לרויטל ואב ל-7 ילדים. יובל שם טוב – בן 45, שחקן וכוכב ילדים. נשוי למיכל ואב ל-6 ילדים. ניקי גולדשטיין – בן 40, סטנדאפיסט, שחקן וזמר. נשוי לשירלי ואב ל-2 ילדים. עילי בוטנר – בן 39, זמר ומוזיקאי. נשוי לשירי ואב ל-3 ילדים. קיץ ברבנר מאתר "מעריב" נתן לתוכנית ביקורת חיובית: ”אומנם לא מדובר ביצירת מופת טלוויזיונית עמוקה שבאמת מצליחה לפרק את חיי היומיום והקונפליקטים הקטנים של כוכביה כמו 'מחוברים', אך הסדרה בהחלט מצליחה לצלול לעומק רגשי מרשים”. סמדר שילוני מאתר "ynet" נתנה לתוכנית ביקורת צוננת וכתבה שהיא ”מנסה לספק אינסייט לעולמם של האבות המודרניים, מצליחה רק לעיתים רחוקות מידי לחרוג מגזרת הקלישאה”. אתר האינטרנט הרשמי של 6 אבות 6 אבות, ברשת החברתית פייסבוק 6 אבות, במיזם "אישים" לתיעוד היצירה הישראלית אלכסנדר כץ ומשה בנימין, כשרון לא מוכח: רק 16.6% לפרק הגמר של 'גוט טאלנט', באתר אייס, 25 במרץ 2018 אלכסנדר כץ, אותה מהדורה, רייטינג שונה: 12.1% בקשת, רק 6.1% ברשת, באתר ביזפורטל, 10 באפריל 2018 אלכסנדר כץ, ערב הדוקו של שבת: הרמטכ"לים וקלינטון לא חוצים את ה-10%, באתר ביזפורטל, 15 באפריל 2018 נועה פרייס‏, רייטינג יומי: הו רב חובל, קברניט שלי, באתר וואלה, 17 באפריל 2018 אלכסנדר כץ, בן גוריון על הגל: 'הקברניטים' של דרוקר ממשיכה לנצח את רשת, באתר אייס, 24 באפריל 2018 נועה פרייס‏, רייטינג סופ"ש: שיטפון חדשותי, באתר וואלה, 29 באפריל 2018 קיץ ברבנר, ‏פשוטה, זולה ואמיתית: "6 אבות" היא הטלוויזיה של העתיד, באתר מעריב אונליין, 10 באפריל 2018 סמדר שילוני, "שישה אבות": מנסה לחמם, אבל לא מתרומם, באתר ynet, 10 באפריל 2018